Dzirdes aparāts
Dzirdes aparāts ir elektroniska skaņu pastiprinoša ierīce, kuru var pielietot cilvēki ar dzirdes traucējumiem, tādējādi uzlabojot iespējas sadzirdēt runātos tekstus u.c. skaņas. Mūsdienu dzirdes aparāti ir elektroniskas ierīces, kas sastāv no mikrofona, pastiprinātāja — pārveidotāja un telefona (skaļruņa). Aparātu ir nepieciešams noregulēt speciālistam — surdologam.